Diari Oficial de la Generalitat Valenciana


Sumari del DOGV 6061, del 21-07-2009 (2009/7570)

Judici verbal 1147/2008. Notificació de la sentència a Constantin Poaharniuch.
------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7570


Data del document
:   20-04-2009

Organisme emissor
:   Jutjat de Primera Instància Número 15 de València

Tipus de document
:   Edicte

Judici verbal 1147/2008. Notificació de la sentència a Constantin Poaharniuch. [2009/7570]  
Demandant: Luis Narciso Juan Grau.  
Procuradora: Desamparados Calatayud Moltó.  
Lletrada: Alicia Ferriol Ordaz.  
Demandat: Constantin Poaharniuch.  
Atés que es desconeix l'actual domicili o residència de la part demandada rebel i parador ignorat, el magistrat jutge ha dictat la sentència número 232, de data 17 de novembre de 2008, en estes actuacions, de conformitat amb el que disposa l'article 497.2 de la Llei 1/2000, d'Enjudiciament Civil, i ordena la publicació d'esta resolució mitjançant edicte en este butlletí oficial, que té l'encapçalament i la dispositiva següent:  
«Sentència número 232  
Jutge que la dicta: Esteban Tabernero Moreno.  
Lloc: València.  
Data: 17 de novembre de 2008.  
Part demandant: Luis Narciso Juan Grau.  
Advocada: Alicia Ferriol Ordaz.  
Procuradora: Desamparados Calatayud Moltó.  
Part demandada: Constantin Poaharniuch, declarat en rebel·lia processal.  
Objecte del judici: sobre resolució de contracte d'immoble situat a València, carrer de Pedro Aleixandre número 38, 3r., 8a., per falta de pagament de les rendes degudes per import de 4.694,72 euros.  
Dispositiva  
Estime íntegrament la demanda interposada per la procuradora Amparo Calatayud Moltó, en nom i representació de Luis Narciso Juan Grau, contra Constantin Poahamiuch, i declare que es correspon el desnonament de l'immoble situat a València, carrer de Pedro Aleixandre número 36, 3r., 8a., i condemne el demandat que deixe lliure, vacu, expedit i a disposició de la part actora l'esmentat immoble, amb l'advertiment de llançament, que de no verificar-ho voluntàriament, es procedirà al llançament el dia 15 de gener del pròxim any 2009, a les 10.30 hores del matí o la data posterior més pròxima que assenyale el servici de llançament, si així ho sol·licita la part actora, i que indemnitze l'actor en les quantitats endeutades que en la data de la interposició de la demanda s'elevaven a 4.694,72 euros i les corresponents a rendes i quantitats assimilades que vencen fins al moment del desallotjament d'esta, tot això amb expressa imposició de costes a la part demandada.  
Manera d'impugnació: mitjançant recurs d'apel·lació davant l'Audiència Provincial de València (article 455 de la Llei d'Enjudiciament Civil nova).  
El recurs es prepararà mitjançant escrit presentat en este Jutjat en el termini de 5 dies hàbils comptadors des de l'endemà de la notificació, limitat a esmentar la resolució apel·lada i on es manifeste la voluntat d'interposar un recurs amb indicació dels pronunciaments que impugna, així com manifestar i acreditar per escrit tindre satisfetes les rendes vençudes, d'acord amb el que establixen els articles 457 i 449.1r. de la Llei d'Enjudiciament Civil.  
Esta és la meua sentència, que pronuncie, mane i firme.»  
València, 20 de maig de 2009.- La secretària judicial: Rosa María Sánchez Galera.